Γουίλ Κάμινγκς

Ο **Γουίλ Κάμινγκς** (Τζάκσονβιλ (Φλόριντα), 7 Οκτωβρίου 1992), είναι Αμερικανός καλαθοσφαιριστής. Με ύψος 1,88 μέτρα αγωνίζεται στην θέση του πόιντ γκαρντ για την ομάδα της Γαλατασαράι.

## Σταδιοδρομία
Ο Κάμινγκς ξεκίνησε να αγωνίζεται στο λύκειο του Πρόβιντενς στην Φλόριντα, όπου στην τελευταία του χρονιά είχε μέσους όρους 18.1 πόντων, 8.1 ασίστ και 4.0 κλεψιμάτων.

Το 2011, ξεκίνησε την φοίτηση του στο πανεπιστήμιο του Τεμπλ, όπου αγωνίστηκε ως αναπληρωματικός στις δύο πρώτες χρονιές του. Την τρίτη σεζόν σημείωνε 16.8 πόντους και 4.5 ασίστ ανά αγώνα, κερδίζοντας μία θέση στην δεύτερη καλύτερη πεντάδα της Philadelphia Big 5. Στην τελευταία του χρονιά, επιλέχθηκε στην πρώτη ομάδα της All-American Athletic Conference, ισοφαρίζοντας την δεύτερη καλύτερη επίδοση του κολεγίου του στις εύστοχες βολές με 189.

Το καλοκαίρι του 2015, συμμετείχε σε Summer League του ΝΒΑ με την φανέλα των Χιούστον Ρόκετς, ενώ την επόμενη χρονιά επανήλθε σε δύο Summer League με τους Σαν Αντόνιο Σπερς.

Την σεζόν 2015-16, αγωνίστηκε στην NBA D-League με την ομάδα των Ρίο Γκράντε Βάλεϊ Βάιπερς. Έπαιξε σε 49 αγώνες, με μέσους όρους 36.3 λεπτών, 20.5 πόντων, 4.8 ασίστ και 1.9 κλεψιμάτων. Στις 29 Απριλίου 2016, υπέγραψε στην ιταλική Ντολόμιτι Ενέργκια Τρέντο, ολοκληρώνοντας την σεζόν με τέσσερα παιχνίδια και 9.5 πόντους κατά μέσο όρο.

Στις 24 Ιουλίου του 2016, ανακοινώθηκε η συμφωνία του με την ομάδα του Άρη Θεσσαλονίκης για ένα χρόνο. Με τον Άρη έφτασε στον τελικό Κυπέλλου Ελλάδας, αλλά ηττήθηκε από τον Παναθηναϊκό με τον ίδιο όμως να παίρνει το βραβείο του πρώτου σκόρερ του τελικού με 20 πόντους. Επίσης βγήκε πρώτος σκόρερ του πρωταθλήματος Ελλάδας για το 2017.

Στις 17 Ιουλίου 2017 ανακοινώθηκε από την τουρκική Νταρουσάφακα. Τον Απρίλιο του 2018 κατέκτησε τον πρώτο τίτλο της καριέρας του, το Eurocup.

Στις 6 Ιουλίου 2018, η Όλντενμπουργκ ανακοίνωσε τον Αμερικάνο γκαρντ. Ο Κάμινγκς αναδείχθηκε MVP του γερμανικού πρωταθλήματος, αφού σε 31 ματς, μέτρησε κατά μέσο όρο 20.5 πόντους, 3 ριμπάουντ, 4.3 ασίστ και 1.7 κλεψίματα. Τον Ιούνιο έκανε χρήση του όρου που είχε στο συμβόλαιο με την Όλντενμπουργκ και έμεινε ελεύθερος.

Στις 7 Ιουλίου 2019, υπέγραψε διετές συμβόλαιο με τη Λοκομοτίβ Κουμπάν. Τη σεζόν 2020-21, μέτρησε 12.8 πόντους, 2 ριμπάουντ, 3.5 ασίστ και 1.2 κλεψίματα ανά αγώνα.

Στις 23 Ιουλίου 2021, συμφώνησε με την γαλλική Μετροπολιτάν 92. Στις 7 Μαΐου 2022, ανακοινώθηκε ότι αποτελεί μέλος της καλύτερης πεντάδας του Γιούροκαπ, μετρώντας στη σεζόν 2021-22 κατά μέσο όρο 17.8 πόντους, 3.5 ριμπάουντ και 4.6 ασίστ. Στις 18 Μαΐου ανακοινώθηκε η βράβευσή του ως MVP του Πρωταθλήματος Γαλλίας έχοντας μέσο όρο 17.2 πόντους, 2.2 ριμπάουντ και 5.2 ασίστ σε 34 αγώνες. Επίσης, αποτέλεσε μέλος της καλύτερης πεντάδας της διοργάνωσης.

Το καλοκαίρι του 2022, συνέχισε την πορεία του στην Κίνα για τους Ζεγιάνγκ Λάιονς.

Στις 11 Αυγούστου 2023, συμφώνησε με τους Μέλμπουρν Φοίνιξ από την Αυστραλία και είχε κατά μέσο όρο 14.5 πόντους με 3.3 ριμπάουντ και 2.7 ασίστ σε 12 συμμετοχές στο Πρωτάθλημα, μέχρι τις 8 Δεκεμβρίου που παρέμεινε στην ομάδα.

Στις 17 Δεκεμβρίου 2023,  ανακοινώθηκε από την Χάποελ Τελ Αβίβ. Στις 18 Απριλίου 2024, η ισραηλινή ομάδα ανακοίνωσε πως ο Αμερικανός φόργουορντ, αποχώρησε λόγω του συνεχιζόμενου πολέμου στη Λωρίδα τη Γάζας και της επίθεσης του Ιράν στο Ισραήλ.

Στις 5 Ιουλίου 2024, υπέγραψε συμβόλαιο συνεργασίας με την τούρκικη Γαλατασαράι. Στις 10 Μαΐου 2025, βρέθηκε για πρώτη φορά στην καριέρα του στην δεύτερη καλύτερη πεντάδα του Μπάσκετμπολ Τσάμπιονς Λιγκ.

## Στατιστικά

### Κολλέγιο




## Τίτλοι-Διακρίσεις

### Συλλογικοί

#### [[Νταρουσάφακα ΣΚ|Νταρουσάφακα]]
* Eurocup: (2018)

### Ατομικοί
* All Star NBDL: (2016)
* Δεύτερη καλύτερη πεντάδα NBDL: (2016)
* Καλύτερη ομάδα νέων στο NBDL: (2016)
* Πρώτος σκόρερ στο Πρωτάθλημα Ελλάδας: (2017)
* Πρώτος σκόρερ τελικού Κυπέλλου Ελλάδας: (2017)
*MVP στο Πρωτάθλημα Γερμανίας: (2019)
*All Star Γερμανικού Πρωταθλήματος: (2019)
*Καλύτερη πεντάδα στο Γιούροκαπ: (2022)
*Πρώτος σκόρερ στο Γιούροκαπ: (2022)
*MVP στο Πρωτάθλημα Γαλλίας: (2022)
*Καλύτερη πεντάδα στο Πρωτάθλημα Γαλλίας: (2022)
*Δεύτερη καλύτερη πεντάδα στο Μπάσκετμπολ Τσάμπιονς Λιγκ: (2025)

## Παραπομπές


## Πηγές
* Will Cummings - NBA D-League
* Will Cummings Player Profile, Rio Grande Valley Vipers
* Ο Will Cummings στον ΑΡΗ | Aris BC Official - Αρης

Κατηγορία:Αμερικανοί καλαθοσφαιριστές
Κατηγορία:Πόιντ γκαρντ
Κατηγορία:Καλαθοσφαιριστές Ακουίλα Τρέντο
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Ρίο Γκράντε Βάλλεϋ Βάιπερς
Κατηγορία:Καλαθοσφαιριστές Νταρουσάφακα
Κατηγορία:Καλαθοσφαιριστές Λοκομοτίβ Κουμπάν
Κατηγορία:Καλαθοσφαιριστές Παρί-Λεβαλουά Μπασκέτ
Κατηγορία:Καλαθοσφαιριστές Γαλατασαράι
Κατηγορία:Καλαθοσφαιριστές ελληνικών συλλόγων
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές τουρκικών συλλόγων
Κατηγορία:Καλαθοσφαιριστές ρωσικών συλλόγων
Κατηγορία:Καλαθοσφαιριστές VTB Λίγκα
Κατηγορία:Καλαθοσφαιριστές γαλλικών συλλόγων
Κατηγορία:Καλαθοσφαιριστές Πρωταθλήματος Γαλλίας